CELEX: 32019D0218(01)
Language: bg
Date: 2019-02-14 00:00:00
Title: Решение на Комисията от 14 февруари 2019 година за назначаване на осем членове на Европейския статистически консултативен комитет

18.2.2019   
               
               
                  BG
               
               
                  Официален вестник на Европейския съюз
               
               
                  C 63/4
               
            
         РЕШЕНИЕ НА КОМИСИЯТА
         от 14 февруари 2019 година
         за назначаване на осем членове на Европейския статистически консултативен комитет
         (2019/C 63/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
         като има предвид, че:
         
                     (1)
                  
                  
                     Европейският статистически консултативен комитет се състои от 24 членове.
                  
               
                     (2)
                  
                  
                     Съгласно член 4, параграф 1 от Решение № 234/2008/ЕО дванадесет членове се назначават от Комисията след консултация с Европейския парламент и със Съвета. Четирима от гореупоменатите дванадесет членове бяха назначени с петгодишен мандат с Решение 2016/C12/02 на Комисията, като съответните им мандати изтичат през 2020 г.
                  
               
                     (3)
                  
                  
                     Държавите членки предоставиха на Комисията списък на кандидати с доказана квалификация в областта на статистиката.
                  
               
                     (4)
                  
                  
                     При назначаването на тези осем членове стремежът на Комисията беше да гарантира, че те представляват в еднаква степен ползвателите, респондентите и другите заинтересовани страни в областта на статистиката на Съюза (включително научната общност, социалните партньори и гражданското общество).
                  
               
                     (5)
                  
                  
                     Съставен е списък с резервни членове, който да бъде използван в случай на подадена оставка или неочаквано отсъствие на назначените членове. При подбора на членове от списъка с резервни членове Комисията следва да се стреми да бъде запазен балансът между различните групи потребители,
                  
               ПРИЕ НАСТОЯЩОТО РЕШЕНИЕ:
         
            Член 1
            Поименно посочените в приложението лица се назначават за членове на Европейския статистически консултативен комитет с петгодишен мандат, считано от 9 май 2019 г.
         
         
            Член 2
            Настоящото решение влиза в сила в деня след деня на публикуването му в Официален вестник на Европейския съюз.
            
         
         
            Съставено в Брюксел на 14 февруари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 73, 15.3.2008 г., стр. 13.
      
      
         
            ПРИЛОЖЕНИЕ
            
                         
                     
                     
                        Axel BÖRSCH-SUPAN,
                     
                  
                         
                     
                     
                        Maria João CASANOVA DE ARAÚJO E SÁ VALENTE ROSA,
                     
                  
                         
                     
                     
                        Audronė JAKAITIENĖ,
                     
                  
                         
                     
                     
                        Sune KARLSSON,
                     
                  
                         
                     
                     
                        András MÁTH,
                     
                  
                         
                     
                     
                        Marie BOHATÁ,
                     
                  
                         
                     
                     
                        Peter VAN DER HEIJDEN,
                     
                  
                         
                     
                     
                        Tõnu KOLLO.
                     
                  
               Списък с резервни членове:
            
            
                         
                     
                     
                        Marcel DAS,
                     
                  
                         
                     
                     
                        Domantas JASILIONIS.